钦定古今图书集成/明伦汇编/氏族典/第080卷 > 吴俨
## 钦定古今图书集成/明伦汇编/氏族典/第080卷 > 吴俨

按《明外史吴俨传》：“俨字克温，宜兴人。成化末，举进士，
改庶吉士，授编修，历侍讲学士，掌南京翰林院。正德
初，召修《孝宗实录》，直讲筵。刘瑾窃柄，闻俨家多赀，遣
人啖以美官，俨峻拒之，瑾怒。会大计群吏，中旨罢俨
官。瑾诛，复职。历礼部左右侍郎，拜南京礼部尚书。十
二年，武宗北巡，俨抗疏切谏。明年，复偕诸大臣上疏”，
不报。十四年，卒官。赠太子少保，谥“文肃。”